*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*213. számú előterjesztés*

Bátaszék Város Önkormányzat Képviselő-testületének 2023. november 29-én

16 órakor megtartandó RENDKÍVÜLI ülésére

a Kossuth utca 49. szám alatti ingatlanon lévő épületek bontására vállalkozó kiválasztása és pénzügyi fedezet biztosítása

|  |
| --- |
| **Előterjesztő:** Dr. Bozsolik Róbert polgármester**Készítette**: Bozsolik Zoltán mb. városüzemeltetési irodavezető  **Törvényességi ellenőrzést végezte:** dr. Firle-Paksi Anna aljegyző**Pénzügyileg ellenőrizte:** Tóthné Lelkes Erika pénzügyi irodavezető**Tárgyalja:**Pénzügyi és Gazdasági Bizottság 2023.11.29. |

***Tisztelt Képviselő-testület!***

E témájú előterjesztést már tárgyalta a Képviselő-testület 2022. december 14. napon tartott ülésen. Az ülésen határozat nem kerül meghozatalra.

Bátaszék Város Önkormányzat Képviselő-testületének 258/2022.(X.26.) önkormányzati határozata alapján a Kossuth utca 49. szám alatti ingatlanon lévő épületek bontására vonatkozó beszerzési eljárás megindításra került, az ajánlattételi felhívást és mellékleteit (a dokumentumok az előterjesztés melléletét képezik) megküldtük a vállalkozóknak.

Ajánlattételre szóló felhívás került kiküldésre öt vállalkozónak. A legkedvezőbb ajánlati árat Bát-Gép Kft. (7140 Bátaszék, Bezerédj u. 5.) adta.

A vállalkozó nyilatkozott, hogy az ajánlatát változatlan tartalommal és összeggel fenntartja, valamint a bontásból származó anyag elhelyezésének módjáról is tájékoztatta az önkormányzatot (1.sz. melléklet).

A bontási munkák elvégeztetése javasolt tekintettel az épület állagromlására továbbá arra, hogy az ingatlan lakófunkciótól eltérő hasznosítását tervezi az önkormányzat.

Javasoljuk a Bát-Gép Kft. ajánlattevővel történő szerződéskötést 1.500.000,- Ft + 405.000,- Ft 27% ÁFA, összesen bruttó 1.905.000,- Ft összeggel. (1.sz. határozati javaslat)

Az építőipari kivitelezési tevékenységről szóló 191/2009. (IX. 15.) Korm. rendelet 22. § 1) c) bekezdése alapján kivitelezési dokumentáció alapján végezhető az építmény bontása. A tervdokumentáció rendelkezésre áll. A Korm. rendelet 24. § (1) bekezdése szerinti építési naplót kell vezetni. Javasoljuk a bontási tevékenység szakszerűségének ellenőrzése céljából műszaki ellenőr megbízását.

Bátaszék Város Önkormányzata beszerzései lebonyolításának szabályzatáról szóló Bátaszék Város Önkormányzata Polgármesterének és a Bátaszéki Közös Önkormányzati Hivatal Jegyzőjének 1/2017. (III. 01.) számú együttes intézkedés II. fejezet 1. pont b. bekezdése alapján nettó 500 000 forint beszerzési értékét meg nem haladó beszerzések esetén a beszerzés előzetes árajánlat nélkül történhet.

A tevékenység elvégzésére a Tiringer Építőipari Kft.-től (7140 Bátaszék, Garay u. 8.) került bekérésre árajánlat.

Javasoljuk a Tiringer Építőipari Kft. (7140 Bátaszék, Garay u. 8.) ajánlattevővel összesen 400.050,- Ft összeggel történő szerződéskötést.

***1.sz. H a t á r o z a t i j a v a s l a t :***

**Kossuth utca 49. szám alatti ingatlanon lévő épületek bontására vállalkozó kiválasztására**

Bátaszék Város Önkormányzatának Képviselő-testülete,

1. a Kossuth utca 49. szám alatti ingatlanon lévő épületek bontása és kerítés építés feladatok ellátására a Bát-Gép Kft. (7140 Bátaszék, Bezerédj u. 5.) ajánlattevőt 1.500.000,- Ft + 405.000,- Ft 27% ÁFA, összesen bruttó 1.905.000,- Ft összeggelbízza meg,
2. a feladat ellátásához szükséges bruttó 1.905.000,-Ft vállalkozói díj kifizetését az önkormányzat 2024. évi költségvetésének terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő:* 2023. december 15.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*:

Bátaszéki KÖH városüz. iroda

Bátaszéki KÖH pénzügyi iroda

irattár

***2.sz. H a t á r o z a t i j a v a s l a t :***

**Kossuth utca 49. szám alatti ingatlanon lévő épületek bontása műszaki ellenőrzési feladatai ellátására vállalkozó kiválasztására**

Bátaszék Város Önkormányzata Képviselő-testülete;

1. műszaki ellenőri tevékenység ellátására Tiringer Építőipari Kft.-t (7140 Bátaszék, Garay u. 8.) bízza meg,
2. a feladat ellátásához szükséges bruttó 400.050,- Ft vállalkozói díj kifizetését az önkormányzat 2024. évi költségvetésének terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő: 2023. december 15.*

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: Tiringer Építőipari Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár